**KELEMAHAN KARANGAN**

A] Kesalahan memilih tajuk

         Kesalahan memilih tajuk biasanya berlaku kerana calon tidak memahami apa yang dikehendaki oleh soalan. Keadaan ini terjadi mungkin calon terburu-buru menyiapkan karangan. Mereka menulis karangan asalkan siap sahaja.

B] Kekurangan isi

         Oleh sebab kekurangan isi, sesetengah calon menghuraikan isi secara mendatar atau meleret-leret. Ini juga boleh menyebabkan terjadinya pengulangan isi yang sama. Hal ini berlaku kerana calon kurang membaca dan terhadnya pengetahuan.

C] Pembahagian perenggan

         Ada calon meletakkan beberapa isi dalam satu perenggan. Ini menyebabkan sesuatu isi tidak dapat dihurai secara mendalam. Malah ada calon menulis hanya satu perenggan untuk satu karangan !

D] Tidak merangka karangan

         Ada calon yang terus menulis tanpa mencari isi terlebih dahulu. Calon yang tidak merangka bererti calon tersebut tidak menyusun isi. Ini menyebabkan karangan tidak kemas dan bercelaru. Ia juga menyebabkan susunan isi tidak berturutan.

         Terdapat juga isi yang sama diulang. Malah ada calon yang menulis sambil mengharapkan isi datang kemudian ( terlintas di fikiran ).

E] Kesalahan tatabahasa

         Calon perlu tahu , penguasaan bahasa terkini amat penting bagi memastikan karangan mendapat ‘A’.

         Pada tahap Tahun 6 , sepatutnya masalah kesalahan ejaan tidak lagi timbul. Masih ada calon yang tidak dapat membezakan antara “pada” dengan “di”, “dari” dengan “daripada”, “bila” dengan “apabila” dan pelbagai lagi. Ramai yang tidak menggunakan imbuhan dengan betul. Lebih malang lagi calon tidak menggunakan imbuhan langsung untuk karangannya.

F] Kesuntukan masa

         Masa membina karangan sangat terhad. Pengurusan masa memainkan peranan penting. Calon yang tidak peka akan terburu-buru menyiapkan karangan. Ini menyebabkan tiada masa untuk menyemak kesalahan tatabahasa. Malah nombor soalan pun tidak sempat ditulis.

         Terdapat kes calon yang cemerlang, hanya menjawab satu soalan sahaja dengan baik dan mendapat markah penuh. Tetapi tidak menjawab satu soalan lagi. Akibatnya beliau hanya mendapat 50 % ( ‘C’ ) sahaja.

G] Kesalahan lain

         Tidak mengikut jumlah perkataan yang ditetapkan.

         Tidak dapat mengenal pasti format yang diperlukan.

         Masih ada yang menggunakan bahasa dialek daerah ( bahasa kampung / bahasa Kelantan )

**Di bawah ini adalah contoh kesalahan tatabahasa. Ayat di dalam kurungan adalah pembetulannya.**

A. Penggunaan Perkataan Yang Berulang Dalam Suatu Ayat.

ÖSelepas mandi Yusri bersarapan **,**selepas itu dia memakai baju **,** selepas itu dia pergi ke sekolah pula dengan menaiki basikal.

( Selepas mandi , Yusri bersarapan dan memakai baju. Kemudian Yusri pergi ke sekolah dengan menaiki basikal. )

B. Salah Menggunakan Perkataan

dari dan daripada

ÖKain batik itu datang **daripada** Terengganu.

( Kain batik itu datang **dari** Terengganu.)

ÖSaya baru terima surat itu **dari** kakak.

( Saya baru terima surat itu **daripada** kakak.)

untuk , supaya dan selama

ÖCikgu Zaidi pergi ke pasar **untuk** membeli sayur.

( Cikgu Zaidi pergi ke pasar membeli sayur.)

ÖAhmad menjerit **untuk** meminta tolong.

( Ahmad menjerit meminta tolong.)

ÖSaya bercita-cita **untuk** menjadi doktor.

( Saya bercita-cita **hendak** menjadi doktor.)

ÖAminah belajar bersungguh-sungguh **untuk** lulus dalam ujian.

( Aminah belajar bersungguh-sungguh **supaya** lulus dalam ujian.)

ÖKami akan tinggal **untuk** dua minggu.

( Kami akan tinggal **selama** dua minggu.)

ÖUjian mata pelajaran Bahasa Melayu itu berlangsung **untuk** satu jam.

( Ujian mata pelajaran Bahasa Melayu itu berlangsung **selama** satu jam.)

adalah dan ialah

Ö**Adalah** dengan hormatnya dimaklumkan …………

( Dengan hormatnya dimaklumkan ……………….  )

ÖTuduhan itu **adalah** fitnah belaka.

( Tuduhan itu fitnah belaka.)

ÖKeperluan asas manusia **adalah** makanan, perlindungan dan pakaian.

( Keperluan asas manusia **ialah** makanan, perlindungan dan pakaian.)

bila dan apabila

ÖZainal pun bangun**bila** namanya dipanggil.

( Zainal pun bangun **apabila** namanya dipanggil.)

Ö**Bila** dimarahi ayah, adik menangis tersedu-sedu.

( **Apabila** dimarahi ayah, adik menangis tersedu-sedu.)

ramai, banyak, semua dan para

ÖRamai**murid-murid** menonton pertandingan bola sepak itu.

( Ramai**murid** menonton pertandingan bola sepak itu.)

ÖBanyak **pakaian-pakaian** terpakai dijual oleh Ali.

( Banyak**pakaian** terpakai dijual oleh Ali.)

ÖSemua**guru-guru** Sekolah Kebangsaan Darau diberi penghargaan.

( Semua**guru** Sekolah Kebangsaan Darau diberi penghargaan.)

Ö**Para-para** jemputan dipersilakan masuk ke dewan.

( **Para** jemputan dipersilakan masuk ke dewan.)

ÖGuru Besar tampil ke hadapan untuk menyampaikan **hadiah-hadiah** pemenang-pemenang.

( Guru Besar tampil ke hadapan untuk menyampaikan **hadiah** pemenang-pemenang.)

yang dan bahawa

ÖHasri memberitahu **yang** dia tidak dapat hadir ke sekolah.

( Hasri memberitahu **bahawa** dia tidak dapat hadir ke sekolah.

ÖMereka memberitahu **yang** tindakan itu tidak adil.

( Mereka memberitahu **bahawa** tindakan itu tidak adil.)

kata ganti nama

ÖAmbil lauk-pauk itu dan hidangkan di meja **sini.**

( Ambil lauk-pauk itu dan hidangkan di meja **ini.** )

ÖEntah **siapa** yang difikirkannya, sejak tadi asyik termenung.

( Entah **apa** yang difikirkannya, sejak tadi asyik termenung.)

kata ganti “dia” dan “ia”

***nota****: kata ganti “dia” ialah kata ganti nama untuk manusia sahaja. Kata ganti nama “ia” ialah untuk binatang, benda, pokok masalah dan sebagainya.*

ÖPokok bunga itu tumbuh dengan subur. Dia dijaga dengan rapi oleh Sani.

( Pokok bunga itu tumbuh dengan subur. Ia dijaga dengan rapi oleh Sani.)

ÖPerut Rosli memulas. **Ia** memulas sejak malam tadi lagi.

( Perut Rosli memulas sejak malam tadi lagi.)

apa, mana dan bagaimana

ÖBaju **apa** yang kamu pakai ?

( Baju **mana** yang kamu pakai ? )

Ö**Mana** katanya betul belaka.

( **Apa** katanya betul belaka.)

Ö**Apa** pendapat tuan mengenai soal itu ?

( **Bagaimana** pendapat tuan mengenai soal itu ? )

penjodoh bilangan

ÖIbunya **seorang** yang baik hati.

( Ibunya baik hati.)

ÖAmran pulang ke rumah dengan **sebuah** bas sekolah.

( Amran pulang ke rumah dengan bas sekolah.)

Di dan pada

Di dan pada

ÖBeri surat ini **pada** Hasrul.

( Beri surat ini **kepada** Hasrul.)

Ö**Di** masa rehat saya ke kantin.

( **Pada** masa rehat saya ke kantin.)

C. Kesalahan Struktur Ayat (ayat bercelaru dan berbelit-belit)

ÖDengan cepat berjalan adik kerana mengikut emak hendak ke pasar.

( Adik berjalan dengan cepat kerana hendak mengikut emak ke pasar.)

ÖSemua kuih di atas meja itu telah dimakan oleh saya.

( Semua kuih di atas meja itu telah saya makan.)

ÖBila bangun tidur saya mandi dan makan pagi lepas itu pergi ke sekolah

( Apabila bangun tidur saya mandi dan bersarapan. Kemudian, saya pergi ke sekolah.)

ÖMamat kelihatan muram ibunya meninggal dunia

( Mamat kelihatan muram **semenjak** ibunya meninggal dunia.)

ÖSaya tidak akan melupai peristiwa itu sampai **selama-lamanya.**

( Saya tidak akan melupai peristiwa itu sampai **bila-bila**.)

Ö**Apakah** nama kamu ?

( **Siapakah** nama kamu ? )

D.     Tanda baca

menggunakan tanda baca pada tempat yang salah

ÖRahman pandai bermain pelbagai alat muzik , gitar , piano dan , derum.

( Rahman pandai bermain pelbagai alat muzik ; gitar , piano , dan derum.)

tidak menggunakan tanda baca pada tempat yang betul

ÖJangan bergerak Kalau bergerak kamu akan ditembak ,jerit polis kepada perompak itu.

( “Jangan bergerak ! Kalau bergerak kamu akan ditembak,” ,jerit polis kepada perompak itu.)

Penggunaan huruf kecil / besar tidak pada tempat

Ö Siapakah pemenang dalam **P**ertandingan **S**yarahan anjuran berita harian

      itu ?

 ( Siapakah pemenang dalam **p**ertandingan **s**yarahan anjuran Berita Harian

       itu ? )

ÖJarak rumah saya dari **B**andar Jerteh ialah 2.5 **K**ilometer.

( Jarak rumah saya dari **b**andar Jerteh ialah 2.5 **k**ilometer.)

E.     Imbuhan

Tidak dapat membezakan antara kata depan dengan imbuhan “di” dan “ke”

ÖMasukkan buku ini **di**dalam beg.

( Masukkan buku ini **ke** dalam beg.)

ÖSemua murid **di** kehendaki beratur **di**padang sebelum masuk ke dewan.

( Semua murid **di**kehendaki beratur **di** padang sebelum masuk ke dewan.)

Tidak dapat membezakan imbuhan “an dan “kan”

Ö**Masakkan** ibu sungguh lazat.

**( Masakan** ibu sungguh lazat.)

Ö**Masukan** buku ini ke dalam almari.

**( Masukkan** buku ini ke dalam almari.)

Lain-lain kesalahan

ÖKejayaan Najib **membanggakan** dan menggembirakan ibu bapanya.

( Kejayaan Najib **membangga** dan menggembirakan ibu bapanya.)

Ö Pasar Besar Jertih mempunyai tempat **meletak** kereta yang **menyelesa**.

 ( Pasar Besar Jertih mempunyai tempat **letak** kereta yang **selesa.)**

